Беспарадкі ў Вялікабрытаніі (2024)

30 ліпеня 2024 года Вялікабрытанію ахапілі масавыя пратэстыМассовые протесты против миграционной политики в Великобритании: как это выглядитВ Великобритании не утихают протесты против мигрантовПротесты и беспорядки в Британии: правительство собралось на экстренное заседание і беспарадкі, выкліканыя забойствам дзяцей у Саўтпарце.

 Перадгісторыя 
У 2010-х гадах краіны Еўропы ахапіў міграцыйны крызіс, выкліканы наплывам мігрантаў з Афрыкі і Блізкага Усходу. Крызіс суправаджаўся канфліктамі і ростам напружанасці паміж мясцовым і прышлым насельніцтвам, а таксама ростам ультраправых і антыісламскіх настрояў у грамадстве, у тым ліку ў Вялікабрытаніі.

29 ліпеня 2024 года ў дзіцячай танцавальнай студыі ў горадзе Саўтпарт (Мерсісайд) адбыўся нажавы напад, падчас якога трое дзяцей былі забітыя і яшчэ дзесяць чалавек атрымалі раненні. На месцы здарэння арыштаваны 17-гадовы Аксель Рудакубана, грамадзянін Вялікабрытаніі руандыйскага паходжання. Яму прад’яўленыя абвінавачванні ў забойстве, у замаху і захоўванні халоднай зброі50 раненых: убийство детей спровоцировало беспорядки в британском СаутпортеПодросток, напавший с ножом на детей в Саутпорте, предстал перед судом. В британских городах продолжаются беспорядки и стычки с полициейВ Саутпорте начались массовые беспорядки после убийства троих детей.

 Ход падзей 
Увечары 30 ліпеня на месцы трагедыі ў Саўтпарце адбылося ўсяночнае трыванне, на якім прысутнічалі тысячы людзей. Там і побач з месцам нападу былі пакінутыя кветкі і рукапісныя запіскі. Таксама натоўп сабраўся каля мячэці, адбыліся сутыкненні з праваахоўнікамі. Адзін паліцэйскі грузавік быў падпалены.

31 ліпеня ўспыхнулі пратэсты ў горадзе Хартлпул графства Дарэм. Пратэстоўцы кідалі ў супрацоўнікаў паліцыі яйкі і шкляныя бутэлькі. Таксама была праведзеная акцыя пратэсту ля гатэля ў Олдэршоце, у якім размяшчаліся мігранты. Паліцыя Гэмпшыра паведаміла пра натоўп з 200 чалавек. Асобныя дэманстранты кідалі прадметы і вымаўлялі расавыя абразы. Адбыліся таксама сутычкі ў горадзе Манчэстэр.

1 жніўня ў цэнтры Лондана пачаліся беспарадкі каля рэзідэнцыі прэм’ер-міністра. Праваахоўнікамі было затрымана каля ста чалавек.

Увечары 2 жніўня пратэстоўцы пачалі збірацца на Кільскай плошчы Сандэрленда для маршу па цэнтры горада. Дэманстрантаў суправаджала конная паліцыя ў ахоўным рыштунку. Сілавікі і пратэстоўцы пачалі сутыкненні ля мячэці на Сэнт-Маркс. Удзельнікі акцый падпалілі паліцэйскі ўчастак. Паралельна праведзена масавая дэманстрацыя ў ЛіверпуліBBC News at Ten, BBC One, 2 August 2024.

3 жніўня ў Англіі прайшлі масавыя пратэсты правых актывістаў. У Лідсе каля 150 пратэстоўцаў скандавалі лозунгі «Мусульмане-педафілы прэч з нашай вуліцы» і «Спыніце лодкі». У Кінгстан-апан-Хал пратэстоўцы напалі на гатэль, у якім пражывалі мігранты, кідаючы цэглу і разбіваючы вокны, а ў Ліверпулі ўльтраправыя актывісты кідалі цэглу ў паліцыю. Прайшлі масавыя арышты ўдзельнікаў беспарадкаў у гарадах Блэкпул і Брысталь. Зафіксаваны вулічныя сутычкі ў Белфасце.

4 жніўня пратэстоўцы паспрабавалі падпаліць гасцініцу Holiday Inn Express у горадзе Ротэрэм, дзе пражывалі ўцекачы. Асобы ў масках закідалі будынак прадметамі, разбілі некалькі вокнаў і падпалілі будынак. Пазней пратэстоўцы напалі на другі гатэль, дзе таксама былі мігранты. Яны падпалілі дзвярны праём, разбілі вокны і закідалі паліцыю бутэлькамі з запальнай сумессю. У Соліхале праведзена буйная пратэстная акцыя супраць мігрантаў.

4—5 жніўня разгарнуўся антыпратэстны рух, прадстаўлены антыфашыстамі і антырасістамі. 5 жніўня ў Белфасце невядомыя напалі на краму. 6 жніўня там жа людзі ў масках напалі на дамы і машыны мігрантаў.

7 жніўня ў розных раёнах Лондана прайшлі буйныя контракцыі праціўнікаў пратэстаў. У Белфасце адбыліся вулічныя сутычкі пратэстуючых з паліцыяй. Беспарадкі ў горадзе працягнуліся і 10 жніўня, якія ахапілі і іншыя гарады Паўночнай Ірландыі. Тым часам прайшлі антырасісцкія дэманстрацыі ў Шатландыі.

 Рэакцыя 
Брытанскі дэпутат Прыці Патэл заклікала тэрмінова сабраць парламент, які сышоў на вакацыі.

5 жніўня прэм’ер-міністр Вялікабрытаніі Кір Стармер правёў сустрэчу з Надзвычайным урадавым камітэтам на фоне выступленняў супраць мігрантаў.

 Крыніцы 

Катэгорыя:2024 год у Вялікабрытаніі
Катэгорыя:Еўрапейскі міграцыйны крызіс
Катэгорыя:Пратэсты 2024 года
Катэгорыя:Ліпень 2024 года
Катэгорыя:Жнівень 2024 года